[{"text_idx": "#000002", "text": "Wyt ti\u2019n frwdfrydig am y Gymraeg? Eisiau gwneud gwahaniaeth yn y gymuned?"}, {"text_idx": "#000003", "text": "Tyrd i fod yn rhan o deulu\u2019r Mentrau Iaith trwy wirfoddoli gyda ni."}, {"text_idx": "#000004", "text": "Awr neu ddwy, neu efallai mwy \u2013 cysyllta a\u0302 ni heddiw ar post@mentrauiaith.cymru i weld sut wyt ti\u2019n gallu helpu dy gymuned Gymraeg."}, {"text_idx": "#000005", "text": "Eisiau darganfod mwy? Dyma rhai o\u2019r ffyrdd mae pobl frwdfrydig, fel ti, yn ein helpu:"}, {"text_idx": "#000006", "text": "Bod yn rhan o bwyllgor ardal trwy\u2019r Fenter Iaith Gwirfoddoli mewn rhai o ddigwyddiadau mawr y Mentrau Bod yn rhan o fwrdd neu bwyllgor eich Menter leol Helpu yn rhai o glybiau\u2019r Mentrau e.e. chwaraeon, ieuenctid, drama ayyb. Ymuno mewn gweithgareddau i ddysgwyr gan roi cyfle iddynt gymdeithasu gyda siaradwyr eraill"}, {"text_idx": "#000008", "text": "Eisiau logio oriau ar gyfer cynllun gwirfoddoli neu gymunedol? Ry\u2019 ni\u2019n hapus i dy gefnogi."}, {"text_idx": "#000010", "text": "Beth fyddi di\u2019n ei wneud?"}, {"text_idx": "#000011", "text": "Mynychu cyfarfodydd Adnabod anghenion lleol Helpu i greu cynllun i ateb yr anghenion e.e. trefnu digwyddiadau"}, {"text_idx": "#000013", "text": "Wyt ti\u2019n mwynhau mynd i ddigwyddiadau? Gwyliau, gorymdeithiau, gigs a mwy \u2013 mae\u2019r Mentrau Iaith yn cynnal ac yn cefnogi pob math o weithgareddau Cymraeg trwy\u2019r flwyddyn gyda help gwirfoddolwyr fel ti."}, {"text_idx": "#000015", "text": "Stiwardio digwyddiadGwerthu tocynnauRheoli llwyfanHelpu gyda\u2019r trefnu"}, {"text_idx": "#000016", "text": "Mae\u2019r Mentrau Iaith wedi eu sefydlu gan bobl fel ti sy\u2019n angerddol am y Gymraeg a\u2019u cymunedau. Mae gan bob Menter Iaith fwrdd cyfarwyddwyr sy\u2019n arwain gwaith y fenter yn wirfoddol. Trwy fod yn rhan o\u2019r bwrdd byddi di\u2019n medru\u2019n helpu i ddatblygu\u2019r Fenter Iaith yn dy ardal di."}, {"text_idx": "#000018", "text": "Mynychu cyfarfodydd bwrdd chwarterol Mynychu cyfarfod blynyddol"}, {"text_idx": "#000020", "text": "Fel aelod o fwrdd neu bwyllgor bydd modd i ti dderbyn ro\u0302l benodol fel Cadeirydd, Trysorydd, Ysgrifennydd neu arwain ar brosiectau sy\u2019n bwysig i ti."}, {"text_idx": "#000021", "text": "Byddi di\u2019n cael cyfle i ddysgu a datblygu gan gyfarwyddwyr Mentrau Iaith eraill mewn cyfarfodydd rhanbarthol a thrwy hyfforddiant sy\u2019n cael eu trefnu gan MIC. Fel Cadeirydd, byddi hefyd yn cael gwahoddiad i fynychu Cynhadledd flynyddol MIC gyda Phrif Swyddog dy Fenter Iaith i drafod pynciau pwysig a rhwydweithio gyda\u2019r Mentrau Iaith eraill dros Gymru."}, {"text_idx": "#000022", "text": "Joio dawns, drama, cerdded, Wicipedia, coginio, barddoni, adrodd stori neu ganu? Wyt ti\u2019n mwynhau rhannu dy sgiliau? Os oes gen ti ddiddordeb cymryd rhan blaenllaw mewn clwb \u2013 yn weinyddol neu fel arweinydd, cysyllta a\u0302 ni heddiw."}, {"text_idx": "#000023", "text": "Helpu\u2019r fenter i farchnata\u2019r clwb Helpu\u2019r fenter i weinyddu\u2019r clwb Helpu\u2019r fenter i arwain y clwb"}, {"text_idx": "#000024", "text": "Eisiau ein helpu i gyrraedd y miliwn? Mae\u2019r Mentrau Iaith yn cynnal gweithgareddau i helpu siaradwyr newydd i fwynhau\u2019r Gymraeg gan roi cyfle i bobl sy\u2019n dysgu\u2019r Gymraeg i gymdeithasu a defnyddio\u2019r iaith tu allan i\u2019r gwersi."}, {"text_idx": "#000025", "text": "Sut wyt ti\u2019n gallu helpu?"}, {"text_idx": "#000027", "text": "Gwirfoddoli ar brosiectau Menter Iaith Mo\u0302n"}, {"text_idx": "#000028", "text": "\"Fe wnaeth gwirfoddoli i Fenter Iaith Mo\u0302n wir agor fy llygaid i\u2019r holl weithgareddau sy\u2019n cael eu trefnu mewn cymunedau gwahanol ar draws yr ynys, a hynny i hyrwyddo a chefnogi\u2019r Gymraeg. Dwi\u2019n teimlo bod y Fenter Iaith wir yn gwneud gwahaniaeth o fewn y gymuned, ac roedd arna i eisiau bod yn rhan o\u2019r cyffro hwnnw.\""}, {"text_idx": "#000032", "text": "\u201cRoedd gwirfoddoli gyda Menter Gorllewin Sir Ga\u0302r yn ardderchog, mae wedi agor llawer o ddrysau i mi. Cefais lawer o hwyl, a chyfleoedd gwych i ddatblygu cymaint o wahanol sgiliau, gan gynnwys fy sgiliau trefnu a chyfathrebu. Roedd gwirfoddoli yng Ngw\u0302yl Canol Dre, Caerfyrddin yn wych ar gyfer fy CV a hybu\u2019r iaith Gymraeg.\u201d"}, {"text_idx": "#000033", "text": "Cadeirydd bwrdd Menter Iaith Conwy"}, {"text_idx": "#000034", "text": "\"Mudiadau gwirfoddol yw\u2019r Mentrau Iaith, gydag aelodau ein holl bwyllgorau yn gwneud hynny o\u2019u gwirfodd gan eu bod yn teimlo\u2019n gryf dros y Gymraeg yn eu cymunedau.\""}, {"text_idx": "#000039", "text": "Mentrau Iaith Cymru is an equal opportunities employer committed to promoting equality, diversity and inclusion."}]